Kokouksen aihe **Kestävän kehityksen työryhmän kokous 1/2022**

Kokousaika 03.02.2022 klo 17.00-19.30

Kokouspaikka Teams

Läsnä Markus Hemmilä, koulutuslautakunta

Katja Tiittanen, sivistys- ja vapaa-aikalautakunta

Jouko Olander, sosiaali- ja terveyslautakunta

Rauno Berg, tekninen lautakunta

Olli Koivukangas, ympäristölautakunta

Sanna-Maija Ansio, kaup.hall.

~~Kimmo Jalonen, kaup.hall.~~

Sari Mäkiö, kaup.hall.

Tomi Nieminen, kaup.hall.

Terhi Reponen, kaup.hall.

Timo Virta, kaup.hall.

~~Iiris Sonkki, nuorisovaltuusto~~

Juha Saarinen, tekninen johtaja

Jaana Hölsö, hallintojohtaja

Jyrki Lumiainen, sivistysjohtaja (poistui klo 18.07)

~~Eeva-Sirkku Pöyhönen, sosiaali- ja terveysjohtaja~~

Laura Paarala, ymp.suoj.projektisuunnittelija (asiantuntija)

Liisa Kaskiluoto, toimistoinsinööri (asiantuntija)

Sinikka Koponen-Laiho, ymp.suoj.siht. (sihteeri)

1. **Kokouksen avaaminen**

Sihteeri avasi kokouksen ja totesi läsnäolijat. Eeva-Sirkku Pöyhönen oli ilmoittanut etukäteen esteestä osallistua. Nuorisovaltuuston edustaja on vaihtunut, otetaan huomioon seuraavassa kokouskutsussa.

1. **Työryhmän puheenjohtajan valinta**

Valittiin koko toimikauden puheenjohtajaksi Sanna-Maija Ansio ja varapuheenjohtajaksi Olli Koivukangas. Puheenjohtajan paikasta pidettiin äänestys, joka päättyi em. kahden ehdokkaan välillä tasatulokseen, joten tilanne ratkaistiin arpomalla.

1. **Edellisen kokouksen muistio**

Hyväksyttiin edellisen kokouksen muistio. Toivottiin muistioon tiiviimpää ja lyhyempää esitystapaa jatkossa.

1. **Työryhmän tarkoitus**

Sinikka Koponen-Laiho esitteli lyhyesti työryhmän tarkoituksen ja tehtävät.

Kysymyksiä ei ilmennyt ja puheenjohtaja Sanna-Maija Ansio totesi työryhmän merkitsevän tehtävät tiedokseen.

1. **Lyhyt yhteenveto Paimion ympäristöohjelman (2019-2022) sisällöstä**

Laura Paarala esitti työryhmälle tiivistelmän ympäristöohjelmasta.

Jyrki Lumiainen huomautti ohjelman olevan vanhentunut julkisenliikenteen kilpailutuksen suhteen, sillä laki on muuttunut ympäristöohjelman laadinnan jälkeen. Tämä ja muut vanhentuneet kohdat tullaan päivittämään ympäristöohjelman päivityksen myötä. Sovittiin, että jatkossa ympäristönsuojeluyksikkö hoitaa kestävän kehityksen työryhmän kokousmuistion jakamisen.

Sinikkka Koponen-Laiho ehdotti päivitettävän ympäristöohjelman uudeksi kuvaavammaksi nimeksi ympäristö- ja ilmasto-ohjelma.

Keskusteltiin ohjelman toteutustavoista, mitä asioita nostetaan esiin tavoitteista ja kuka vie niitä eteenpäin, esimerkkinä varhaiskasvatuksen kierrätys. Keskusteltiin myös asukkaiden aktivoimisesta ympäristö- ja ilmastotoimiin esim. yleisötilaisuuksien ja teemaviikkojen avulla.

Toivottiin raporttia 50/50 energiansäästöhankkeesta Kriivarin koulussa.

Käytiin läpi mitä käsite luonnon monimuotoisuus tarkoittaa.

1. **Ympäristöraportin valmistelu tilinpäätöstä varten**

Laura Paarala esitteli taulukon ympäristöohjelmien tavoitteista ja niiden etenemisestä. Juha Saarinen täydensi taulukkoon lisää aloitettuja ja käynnissä olevia tavoitteita.

Sinikka Koponen-Laiho esitteli tilinpäätösluonnoksen vuodelta 2021. Puheenjohtaja Sanna-Maija Ansio totesi, että kaikkien olisi hyvä lukea tilinpäätös läpi ja kommentoida, jonka jälkeen ympäristönsuojelutiimi kirjoittaa tilinpäätöksen valmiiksi. Jaana Hölsö ohjeisti raportoinnista ja toivoi euromääräisiä lukuja tilinpäätökseen. Tilinpäätöksen tulee olla valmis maaliskuussa.

1. **KETS (kuntien energiatehokkuussopimus) ajankohtaista**

Liisa Kaskiluoto kertoi Valonian järjestämästä KETS työpajan annista ja tulevien työpajojen sisällöstä.

Juha Saarinen sanoi, että KETS:een liittyminen vaatii konsultin palkkausta resurssipulasta johtuen.

Rauno Berg ja Olli Koivukangas epäilivät, ettei KETS:iin liittymisestä olisi hyötyä. Käytiin keskustelua aiemmista epäonnistuneista energiansäästöhankkeista ja konsultoinneista sekä kaupungin kiinteistöistä ja niiden kunnosta. Kaupungin kiinteistöt ovat jo energiatehokkaita ja on vaikea vähentää kulutusta merkittävästi lisää. Sari Mäkiö huomautti, että on myös paljon arvoja mitä ei voi mitata rahalla, kuten otsonikerros, näitä arvoja on tarpeen ottaa huomioon tulevienkin sukupolvien hyvinvoinnin vuoksi. Mäkiö totesi myös, ettei voida jäädä paikalleen, vaikka paljon hyvää edistystä onkin jo tapahtunut päästövähennysten suhteen. Paimion kasvihuonekaasupäästöt eivät ole vähentyneet paljon verrattuna toisiin kuntiin.

Puheenjohtaja toivoi muistiota KETS työryhmien tapaamisista. Liisa Kaskiluoto kertoi, että KETS työryhmissä pyritään etenemään KETS sopimuksen teon kanssa, lähinnä valmistelua ja informoimista aiheesta. Hän kertoo jatkossakin kestävän kehityksen työryhmälle mitä KETS tapaamisissa käsitellään.

Puheenjohtajan yhteenvetona keskustelua aiheesta olisi jatkunut pidempäänkin, mutta aikataulusyistä siirryttiin eteenpäin ja palataan aiheeseen, kun Liisa Kaskiluoto tuo uutisia työpajoilta.

1. **Muut mahdolliset asiat**

Teamsin käyttöönotto

Liisa Kaskiluoto opasti Teamsin käytössä ehdottaen, että ruvetaan käyttämään Teams tiimiä tiedostojen ja muiden kokouksiin liittyvien asioiden jakamiseen työryhmälle. Ehdotus sai kannatusta, tiimi päätettiin kuitenkin siirtää Virtuaalivistan alle Teamsissa.

Keskustelu ilmasto- ja ympäristöaiheisten teemaviikkojen ja -päivien järjestämisestä jätettiin seuraavaan kokoukseen.

Työryhmän muistiosta toivottiin tiiviimpää.

1. **Seuraava kokousajankohta**

Seuraava kokous pidetään kaupungintalolla tiistaina 29.3.2022 klo. 17.00

1. **Kokouksen päättäminen**

Puheenjohtaja päätti kokouksen klo 19.30.

 Muistion laati Sinikka Koponen-Laiho siht.